# Algirdas Butkevičius

### Straipsnis iš Vikipedijos, laisvosios enciklopedijos.

Algirdas Butkevičius (g. 1958 m. lapkričio 19 d. Paežeriuose (Radviliškio raj.) – inžinierius ekonomistas, Lietuvos politinis veikėjas.

## [taisyti] Biografija

1977 m. baigė Šeduvos vidurinę mokyklą, 1984 m. VISI statybos ekonomikos fakultetą, , 1990 – 1991 m. ir 1998 m. studijavo Lietuvos vadybos akademijoje, 1993 – 1995 m. Kauno Technikos Universiteto vadybos magistrantūroje, 1998, 1999 m. ir 2001 m. stažavosi JAV ir Danijoje.

1982 – 1985 m. Vilkaviškio Žemūktechnikos gamybinio susivienijimo statybos darbų vykdytojas, 1985 – 1990 m. Vilkaviškio vykdomojo komiteto architektas, valstybinis statybos ir architektūros inspektorius.

1991 m. Vilkaviškio rajono valdytojo pavaduotojas, ekonomikos ir finansų skyriaus vedėjas. 1995 – 1996 m. AB Vilkasta rinkotyros direktorius.

1985 – 1988 m. TSKP narys. Nuo 1991 m. sausio LSDP narys, Vilkaviškio grupės pirmininkas, skyriaus pirmininko pavaduotojas, 1995 – 1997 m. LSDP Vilkaviškio skyriaus pirmininkas, nuo 1995 m. LSDP tarybos narys, 1997 – 1999 m. ir nuo 2001 m. LSDP Prezidiumo narys, 1999 m. gegužės 29 d. – 2001 sausio 27 d. ir po LSDP bei LDDP susijungimo LSDP pirmininko pavaduotojas.

1990 – 1995 m. Vilkaviškio rajono tarybos deputatas, 1995 – 2003 Vilkaviškio rajono savivaldybės tarybos narys, išrinktas ir 2002 m. gruodžio mėn. rinkimuose. 1995 – 1996 m. rajono valdybos narys.

1996 m. Seimo narys, 2001 – 2004 m. Biudžeto ir finansų komiteto pirmininkas, 2004 – 2005 m. finansų ministras, 2006 m. susisiekimo ministras.

Nuo 1999 m. Lietuvos sunkiosios atletikos federacijos viceprezidentas.

2004 m. apdovanotas ordino Už nuopelnus Lietuvai Komandoro kryžiumi.

Rodomas puslapis "http://lt.wikipedia.org../../../a/l/g/Algirdas_Butkevi%C4%8Dius_af84.html"

Kategorijos: Lietuvos susisiekimo ministrai | Lietuvos finansų ministrai

##### Views

- Straipsnis
- Aptarimas
- Dabartinė versija

##### Paieška

##### Kitomis kalbomis

- Galego